***มา เรนีย์ ตำนานเพลงบลูส์*** เป็นภาพยนตร์อเมริกันแนวดรามา ปี ค.ศ. 2020 ของเน็ตฟลิกซ์ ​กำกับการแสดงโดยจอร์จ ซี โวล์ฟ เขียนบทภาพยนตร์โดยรูเบน ซานตีอาโก-ฮัดสัน โดยสร้างมาจากละครเวที​เรื่อง Ma Rainey's Black Bottom ที่เขียนบทละครโดย ออกัส วิลสัน เป็นเรื่องราวเกี่ยวกับเหตุการณ์ที่เกิดขึ้นในชิคาโก​ ระหว่างการบันทึกแผ่นเสียงของมา เรย์นีย์ นักร้องเพลงบลูส์ชาวอเมริกันเชื้อสายแอฟริกัน​ที่ทรงอิทธิพลคนหนึ่งของวงการเพลง ในปี ค.ศ. 1920 โดยภาพยนตร์เรื่องนี้ได้รับรางวัลออสการ์ 2 สาขา​ ได้แก่สาขาแต่งหน้ายอดเยี่ยมและ สาขาออกแบบเครื่องแต่งกายยอดเยี่ยม จากการถูกเสนอชื่อเข้าชิงออสการ์ถึง 5 สาขารางวัล

ภาพยนตร์ผลิตโดยเดนเซล วอชิงตัน, ท็อดด์ แบล็ค และ ดานี โวล์ฟ โดยได้นักแสดงชื่อดังอย่างไวโอลา เดวิส​และแชดวิก โบสแมนมาเป็นนักแสดงนำ ร่วมด้วยกลินน์ เทอร์แมน, โคลแมน โดมิงโก และ ไมเคิล พ็อตส์ ในบทบาทนักแสดงสมทบ เดิมทีภาพยนตร์เรื่องนี้เป็นหนึ่งในภาพยนตร์ที่ เดนเซล วอชิงตัน จะผลิตให้กับเอชบีโอ ก่อนที่จะเปลี่ยนมาผลิตให้กับเน็ตฟลิกซ์​แทน โดยเริ่มถ่ายทำในปี ค.ศ. 2019 ที่เมืองพิตต์สเบิร์ก รัฐเพนซิลเวเนีย​ ต่อมาแชดวิค โบสแมน ได้เสียชีวิตลงด้วยโรคมะเร็งลำไส้ใหญ่​ในปี ค.ศ. 2020 โดยนับเป็นการแสดงภาพยนตร์เรื่องสุดท้ายในชีวิตของเขา

มา เรนีย์ ตำนานเพลงบลูส์ ออกฉายแบบจำกัดโรงภาพยนตร์เมื่อวันที่ 25 พฤศจิกายน ค.ศ. 2020 ที่สหรัฐอเมริกา ก่อนจะเริ่มเผยแพร่แบบสตรีมมิง​ทางเน็ตฟลิกซ์​ และได้รับผลตอบรับที่ดีตลอดจนได้รับคำชื่นชมจากนักวิจารณ์ภาพยนตร์ โดยเฉพาะกับการแสดงของวิโอลา เดวิส และ แชดวิด โบสแมนรวมถึงความสวยงามของเครื่องแต่งกายและมูลค่าของการออกแบบงานสร้าง ทำให้ได้รับการจัดให้เป็น 1 ใน 10 ภาพยนตร์ที่ดีที่สุดในปี ค.ศ. 2020 โดยสถาบันภาพยนตร์อเมริกัน และได้รับการเสนอชื่อเข้าชิงรางวัลลูกโลกทองคำ​ 2 สาขา โดยแชดวิก โบสแมน นักแสดงนำได้รับรางวัลลูกโลกทองคำสาขานักแสดงนำชายยอดเยี่ยม ประเภทภาพยนตร์ดรามา นอกจากนี้ยังได้รับการเสนอชื่อเข้าชิงรางวัลออสการ์ถึง 5 สาขา​ ได้แก่สาขานักแสดงนำหญิงยอดเยี่ยม, สาขานักแสดงนำชายยอดเยี่ยม, สาขาแต่งหน้ายอดเยี่ยม, สาขาออกแบบเครื่องแต่งกายยอดเยี่ยม, สาขาออกแบบงานสร้างยอดเยี่ยม​ และได้รับรางวัลแซกอวอร์ด​ อีก 2 สาขาได้แก่นักแสดงนำชายยอดเยี่ยม (แชดวิก โบสแมน)​ และนักแสดงนำหญิงยอดเยี่ยม (ไวโอลา เดวิส)

การเผยแพร่
----------

เน็ตฟลิกซ์​ได้นำภาพยนตร์เรื่องนี้ออกฉายแบบจำกัดโรงภาพยนตร์เป็นครั้งแรกเมื่อวันที่ 25 พฤศจิกายน 2020 จากนั้นเปิดให้รับชมผ่านทางระบบสตรีมมิง​เมื่อวันที่ 18 ธันวาคม และได้มีการนำสารคดีเบื้องหลังการถ่ายทำที่ชื่อว่า *Ma Rainey's Black Bottom: A Legacy Brought to Screen -​ มา เรนีย์ ตำนานเพลลงบลูส์สู่จอ* ความยาว 31 นาทีให้เลือกรับชมควบคู่กันไปด้วย โดยภาพยนตร์เรื่องนี้เป็นภาพยนตร์ที่มีผู้รับชมมากที่สุดของเน็ตฟลิกซ์ในสัปดาห์แรกที่เปิดให้รับชม

อ้างอิง
-------

1. ↑  "Ma Rainey's Black Bottom". *Netflix*. เก็บจากแหล่งเดิมเมื่อ October 10, 2020. สืบค้นเมื่อ October 31, 2020.
2. ↑  Moreau, Jordan (October 30, 2020). "'Mank' First Reactions: David Fincher Is a 'Technical Genius' With 'Exquisitely Crafted' Film". *Variety*. เก็บจากแหล่งเดิมเมื่อ November 1, 2020. สืบค้นเมื่อ November 2, 2020.
3. ↑  Lang, Brent; Tangcay, Jazz (January 26, 2021). "'Minari,' 'Never Rarely Sometimes Always' Top 2021 Independent Spirit Award Nominations". *Variety*. เก็บจากแหล่งเดิมเมื่อ January 26, 2021. สืบค้นเมื่อ January 26, 2021.
4. ↑  "'Soul,' 'Ma Rainey's' among AFI's top 10 films of the year". *AP NEWS*. 2021-01-25. เก็บจากแหล่งเดิมเมื่อ January 26, 2021. สืบค้นเมื่อ 2021-02-05.
5. ↑  CNN, Lisa Respers France. "Oscar nominations 2021: See the list of nominees". *CNN*. สืบค้นเมื่อ 2021-03-15.
6. ↑  Lee, Benjamin (October 18, 2020). "Netflix releases trailer for Chadwick Boseman's final movie". *The Guardian*. เก็บจากแหล่งเดิมเมื่อ October 24, 2020. สืบค้นเมื่อ October 24, 2020.
7. ↑  Buchanan, Kyle (September 30, 2020). "First Look: Viola Davis and Chadwick Boseman in 'Ma Rainey's Black Bottom'". *The New York Times*. เก็บจากแหล่งเดิมเมื่อ October 3, 2020. สืบค้นเมื่อ September 30, 2020.
8. ↑  Moore, Kasey (December 18, 2020). "What's New on Netflix & Top 10s: December 18th, 2020". *What's on Netflix*. เก็บจากแหล่งเดิมเมื่อ January 9, 2021. สืบค้นเมื่อ February 4, 2021.
9. ↑  Brueggemann, Tom (December 21, 2020). "'The Croods: A New Age' Beats Out 'Tenet' On VOD in Surprising Shakeup". *IndieWire*. เก็บจากแหล่งเดิมเมื่อ December 21, 2020. สืบค้นเมื่อ December 22, 2020.